*****

ΚΑΝΟΝΙΣΜΟΣ (ΕΟΚ) αριθ. 2730/88 ΤΗΣ ΕΠΙΤΡΟΠΗΣ

της 31ης Αυγούστου 1988

περί τροποποίησης του κανονισμού (ΕΟΚ) αριθ. 3540/85 για τις λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 1104/88 (2), και ιδίως το άρθρο 3α παράγραφος 6,

Εκτιμώντας:

ότι είναι απαραίτητο να προσδιορισθεί η λειτουργία του καθεστώτος των μέγιστων εγγυημένων ποσοτήτων που προβλέπονται στο άρθρο 3α του κανονισμού (ΕΟΚ) αριθ. 1431/82 να τροποποιηθεί κατά συνέπεια ο κανονισμός (ΕΟΚ) αριθ. 3540/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3741/87 (4),

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ακόλουθο άρθρο 24α προστίθεται στον κανονισμό (ΕΟΚ) αριθ. 3540/85:

«Άρθρο 24α

1. Πριν το τέλος του δεύτερου μήνα κάθε περιόδου εμπορίας, η Επιτροπή ορίζει για τα πίσα, τα κουκιά, τα φούλια και τα γλυκά λούπινα που προορίζονται για ενίσχυση, βάσει στοιχείων που παρέχουν τα κράτη μέλη ή που συγκεντρώνονται με άλλο τρόπο, και σύμφωνα με τη διαδικασία που προβλέπεται στο άρθρο 12 του κανονισμού (ΕΟΚ) αριθ. 1117/78:

- την εκτιμώμενη παραγωγή που ορίζεται στο άρθρο 3α παράγραφος 3 πρώτο εδάφιο του κανονισμού (ΕΟΚ) αριθ. 1431/82, όσον αφορά την τρέχουσα περίοδο εμπορίας,

- την πραγματική παραγωγή που ορίζεται στο άρθρο 3α παράγραφος 3 δεύτερο εδάφιο του κανονισμού (ΕΟΚ) αριθ. 1431/82, όσον αφορά την προηγούμενη περίοδο εμπορίας,

- την προσαρμογή από την οποία επηρεάζεται ενδεχομένως το ποσό της ενίσχυσης της εν λόγω περιόδου εμπορίας.

2. Προκειμένου να καθορισθεί η παραγωγή όσον αφορά τα πίσα, τα κουκιά, τα φούλια και τα γλυκά λούπινα που προορίζονται στην ενίσχυση, η συγκομιδή μειώνεται:

- για ποσότητα που αντιστοιχεί σε σπόρους και η οποία εκτιμάται με βάση 0,22 τόνους ανά συγκομιζόμενο εκτάριο,

- για ποσότητα που αντιστοιχεί σε χρησιμοποιήσεις άλλες από αυτές για τις οποίες χορηγείται ενίσχυση, λαμβάνοντας υπόψη τις τάσεις που παρατηρούνται στο παρελθόν.

3. Η προσαρμογή του ποσού της ενίσχυσης για τη δεδομένη περίοδο εμπορίας αποτελείται από το αλγεβρικό άθροισμα μεταξύ:

- της ελάττωσης που αφορά την εν λόγω περίοδο που υπολογίζεται βάσει της εκτιμώμενης παραγωγής σύμφωνα με το άρθρο 3α παράγραφος 3 πρώτο εδάφιο του κανονισμού (ΕΟΚ) αριθ. 1431/82 και το άρθρο 3β του κανονισμού (ΕΟΚ) αριθ. 2036/82,

και

- της μεταφοράς της ελάττωσης που αφορά την προηγούμενη περίοδο, θετικής ή αρνητικής, που απορρέει από τη διαφορά μεταξύ, αφενός της ελάττωσης που θα είχε υπολογισθεί για την περίοδο αυτή εάν λαμβάνετο υπόψη η πραγματική παραγωγή αντί για την εκτιμώμενη παραγωγή και, αφετέρου, της ελάττωσης που λαμβάνεται υπόψη βάσει της εκτιμώμενης παραγωγής.

4. Το ποσό της ενίσχυσης που ορίζεται προσωρινά για δεδομένη περίοδο εμπορίας πριν τη δημοσίευση στην Επίσημη Εφημερίδα των Ευρωπαϊκών Κοινοτήτων της προσαρμογής σχετικά με την περίοδο αυτή, προσαρμόζεται κατά συνέπεια από την Επιτροπή».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Αυγούστου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 162 της 12. 6. 1982, σ. 28.

(2) ΕΕ αριθ. L 110 της 29. 4. 1988, σ. 16.

(3) ΕΕ αριθ. L 342 της 19. 12. 1985, σ. 1.

(4) ΕΕ αριθ. L 352 της 15. 12. 1987, σ. 26.